বন্ধুরা, সর্বোপরি পিতা-পুত্র হিসেবে এবং দু’জনই নবী হিসেবে মুসলিম জাতির জন্য অনেক অনেক শিক্ষা উপস্থাপন করে গেছেন। তার মধ্য থেকে আমরা যে সকল বিষয় অনুকরণ অনুসরণ করতে পারি তা হচ্ছে: ক. মহান আল্লাহর পক্ষ থেকে কোন পরীক্ষা এলে হতাশ হওয়া চলবে না, কারণ আমাদের জাতির পিতা হজরত ইবরাহিম (আ)-এর ওপর যত পরীক্ষা এসেছে কখনো ধৈর্য হারা হননি। খ. সব সময় সালাত আদায় করা এবং শিরকমুক্ত জীবন যাপনের চেষ্টা করা। গ. সাধ্য অনুযায়ী মহান আল্লাহর একত্ববাদের প্রচার প্রসারের চেষ্টা করা। ঘ. শয়তানের সব ধরনের কুমন্ত্রণা থেকে বেঁচে থাকা। যেমন: অতিরিক্ত ফেসবুক ব্যবহার, অনলাইনে অপ্রয়োজনীয় সময় ব্যয়, মোবাইল বা অন্যান্য ইলেকট্রিক যন্ত্রের মাধ্যমে অন্যদের বিরক্ত করা, মোবাইল কোম্পানির ফ্রি অফার গ্রহণ করে সময় অপচয়; এ ধরনের যত কিছু আছে তা থেকে বিরত থাকা। ঙ. বিশেষ করে পিতা-মাতার নির্দেশনা খুব ভালো করে অনুসরণ করা। চ. হজরত ইসমাইল (আ) মাত্র চৌদ্দ বছর বয়সে এমন ঈমান এবং চরিত্র কিভাবে অর্জন করেছিলেন সে সম্পর্কে গভীর চিন্তা করা।